สวัสดีค่ะ วันนี้หนูมีสอบ ซึ่งวิชาที่สอบเป็นวิชาที่สำคัญมาก ตอนที่ใกล้จะหมดเวลาสอบยังทำข้อสอบไม่เสร็จ ตอนนั้นมีอาการลน มือชาไปหมด ทำอะไรไม่ถูก น้ำตาคลอด้วย ตอนที่หมดเวลาทำข้อสอบ มีบางข้อที่ทำไม่ทัน พอส่งข้อสอบแล้วก็ร้องไห้หนัก หยุดร้องไห้ไม่ได้ ตอนร้องไห้มีอาการหน้าชา มือชา หายใจไม่ทัน หูอื้อไปหมด แล้วตอนที่หยุดร้องไห้ได้แล้ว พอมีคนพูดเรื่องนี้อีก ก็ร้องไห้ขึ้นมาอีกรอบ
สวัสดีค่ะอาการลน มือชา ทำอะไรไม่ถูกเมื่อมีความตื่นเต้นดังกล่าวมานั้น อาจจะเป็นอาการที่เกิดได้เมื่อต้องเผชิญกับความตื่นเต้น กดดัน แต่หากมีอาการเป็นมากจนรบกวนการใช้ชีวิตหรือการทำข้อสอบในตอนนั้นๆ อาจจะเป็นภาวะวิตกกังวล ภาวะแพนิค ได้เช่นกันโรคแพนิค เป็นโรคที่ผู้ป่วยจะมีอาการตื่นตกใจต่อเหตุการณ์ใดๆมากจนเกินไป ทำให้มีอาการทางกายจากการทำงานของระบบประสาทอัตโนมัติที่มากผิดปกติ เช่น หัวใจเต้นเร็ว แน่นอก หายใจไม่ออก ขยับร่างกายไม่ได้ชั่วคราว เหงื่ออกมาก ร้อนวูบวาบ วิตกกังวลมากเหมือนตัวเองกำลังจะตายได้ในเบื้องต้นถ้ามีอาการ ควรตั้งสติ เปลี่ยนความคิด โดยเมื่อรู้สึกเหมือนจะมีอาการดังกล่าว ให้ลองพุ่งความสนใจไปยังเหตุการณ์ที่ทำให้เรารู้สึกผ่อนคลาย เช่นที่ที่เราชอบไป และต้องตั้งสติว่าเหตุการณ์นี้จริงๆแล้วไม่ทำให้เกิดอันตรายถึงแก่ชีวิต ไม่จำเป็นต้องมีความหวาดกลัวและควรไปพบแพทย์หากมีอาการดังกล่าวเป็นมากๆบ่อย ไม่สมเหตุสมผลกับเหตุการณ์ที่เกิดขึ้น หรือมีอาการเป็นมากจนรบกวนการใช้ชีวิตประจำวัน